Dødelig spøk

Dødelig spøk er en norsk TV-film fra 1986 regissert av Kent Nilssen. Den psykologiske spenningshistorien er basert på novellen med samme navn, som ble skrevet av Reidar Thomassen under psevdonymet Richard Macker. Innendørsscenene ble spilt inn på video, mens utendørsscenene ble tatt opp på film. Musikken ble spilt inn i Høvikodden Lydstudio.

Handling 
Det er vinterkveld. Ute blåser snøen. Inne i ei hytte sitter Karl Rynndal og Olav Morvik og spiller sjakk. Rynndal vinner. Han skryter av seg selv og oppfører seg nedlatende overfor kameraten. Morvik blir fornærmet. Stemningen mellom de to mennene er anspent. Rynndal anklager Morvik for å ha planlagt å drepe ham helt fra begynnelsen av og trekker fram en pistol. Rynndal beskylder også Morvik for å ha et forhold til kona hans. Morvik avviser dette. Senere avslører Rynndal det hele som en spøk. Så banker noen på døren.

I rollene 
Svein Scharffenberg – Karl Rynndal
Nils Ole Oftebro – Olav Morvik
Frank Iversen – Den fremmede
Gunnar Enekjær – Lensmannen

Stab 
Bjørn Kruse – Musikk
Mats Claesson – Lydtekniker

Eksteriøropptak 
Bjørn Tønnesen – Foto 
Gunnar Grønlund – Lyd
Erling Flatebø – Lys

Studioopptak 
Pål Andresen, Per Grønli – Kamera
Ingolf Ramstad – Lys
Guro Eriksen – Lyd
Hanne Varildbakken – Mikser 
Inger Michaelsen – Kamerakontroll
Helge Eliassen – Teknisk leder
Kristin Sundt-Hansen – Scenografi
Knut Bryn, Kathrine Tolo – Kostymer
Einar Hultberg, Kjetil Simonsen – Rekvisitter
Tove Kristiansen – Sminke
Gisle Knudsen – Elektronredigering
Berit Johanne Berg – Innspillingsledelse
Ellinor Horgen – Script
Lisbeth Larness Roås – Produksjonsledelse
Kent Nilssen – Regi

Anmeldelser 
Kåre Kleivan i Verdens Gang mente at Dødelig spøk var en meget positiv overraskelse. Han skrev: «Her virket alt sammen, fin skuespillerkunst, stram regi og en virkelig spennende intrige. Nervepirrende.»

Aftenpostens Eva Braathen Dahr skrev blant annet følgende: «Hurra for den gode historie på fjernsynet. Om den er aldri så makaber. Vi satt åndeløst og fulgte med da Nils Ole Oftebro og Svein Scharffenberg avslørte et vennskap som gikk i oppløsning ... Men her spilte norsk hytteliv og snestorm den tredje hovedrolle. Både miljø og skuespill-kunst var fremragende. Psykologien lå på Roald Dahl-nivå, så herefter ser vi frem til slike godbiter i norsk produksjon.»

Referanser

Eksterne lenker 

Norske novelle-TV-filmer
Norske kortfilmer
Norske kriminalfilmer
Kortfilmer fra 1980-årene